                             højesterets dom
                          afsagt fredag den 19. august 2016
sag 5/2016
(1. afdeling)
ventus luftteknik aps under konkurs
(advokat thomas frøbert)
mod
skatteministeriet
(kammeradvokaten ved advokat david auken)
og
sag 11/2016
murerfirmaet søren jonasen a/s under konkurs
(advokat arne ruskjær)
mod
skatteministeriet
(kammeradvokaten ved advokat david auken)
i tidligere instans er afsagt dom af vestre landsrets 5. afdeling den 18. december 2015.
i pådømmelsen har deltaget fem dommere: poul søgaard, thomas rørdam, jens peter
christensen, lars hjortnæs og anne louise bormann.
påstande
appellanterne, ventus luftteknik aps under konkurs og murerfirmaet søren jonasen a/s
under konkurs, har gentaget deres påstande.
                                               - 2 -
indstævnte, skatteministeriet, har påstået stadfæstelse.
højesterets begrundelse og resultat
sagen angår, om skat er berettiget til i konkursboernes krav på fradrag for tab på ikke be-
talte fakturaer, jf. momslovens § 27, stk. 6, at modregne sit krav på skyldig moms for de af-
giftsperioder, hvor de pågældende fakturaer er udstedt.
der er enighed om, at skats krav er stiftet før de respektive fristdage i konkursboerne, mens
konkursboernes krav er stiftet efter fristdagen, og at betingelserne for modregning efter kon-
kurslovens § 42, stk. 1, derfor ikke er opfyldt.
spørgsmålet er herefter, om modregning kan ske efter dansk rets almindelige regler om kon-
neks modregning, som efter konkurslovens forarbejder gælder ved siden af modregningsbe-
stemmelsen i § 42.
efter momslovens § 23, stk. 1, indtræder afgiftspligten ved leveringen. momsbeløbet indgår
herefter i virksomhedens opgørelse af moms for den pågældende afgiftsperiode. hvis kravet
på betaling for leverancen viser sig uerholdeligt, lider virksomheden et tab. den del af tabet,
der svarer til momsbeløbet, kompenseres virksomheden for ved at få et fradrag efter moms-
lovens § 27, stk. 6, når tabet konstateres.
såvel konkursboernes krav som skats krav udspringer af de momsbelagte fakturaer, som
har vist sig uerholdelige. uden disse fakturaer havde konkursboerne ikke haft noget krav efter
§ 27, stk. 6, og skats krav på ikke betalt moms havde været tilsvarende mindre. de beløb,
som konkursboerne har krav på efter momslovens § 27, stk. 6, indgår således reelt i skats
krav på ikke betalt moms for den afgiftsperiode, hvor momsbeløbet indgår, og er dermed nært
forbundet med restancen for denne afgiftsperiode. denne nære forbindelse består, uanset at en
del af momskravet for den pågældende afgiftsperiode er betalt, som det er tilfældet vedrø-
rende ventus luftteknik aps.
på den anførte baggrund finder højesteret, at der i hvert fald i en situation som den forelig-
gende, hvor der er tale om konkursboer, som ikke har fortsat virksomhedsdriften, kan ske
modregning.
                                                - 3 -
det kan ikke føre til et andet resultat, at fradraget efter momslovens § 27, stk. 6, først kan ske,
når tabet konstateres, og fradraget dermed ikke sker i samme afgiftsperiode, som skats re-
stance vedrører. højesterets dom af 13. oktober 1997 (ufr 1997.1638) og skats juridiske
vejledning, der refererer dommen, har ikke taget stilling til en situation som den foreliggende,
hvor hovedkravet udspringer af samme retsforhold som modkravet, og dermed har en nær
sammenhæng med den afgiftsperiode, som modkravet vedrører.
højesteret finder det ikke godtgjort, at der har foreligget en administrativ praksis, der afskæ-
rer skat fra modregning.
højesteret stadfæster herefter dommen.
af de grunde, som landsretten har anført i sin omkostningsafgørelse, finder højesteret, at in-
gen af parterne skal betale sagsomkostninger for højesteret til den anden part.
                                      thi kendes for ret:
landsrettens dom stadfæstes.
ingen af parterne skal betale sagsomkostninger for højesteret til den anden part.
